《谒曾祖提刑墓》
宋代·万俟绍之

簪缨辉映绍兴间，身后清贫陋巷颜。
犹有云仍在西浙，远思霜露拜南山。
祖风三世未应息，天道百年今好还。
欲去欲留松一路，藤花染泪路斓斑。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。